CELEX: 62022CN0106
Language: da
Date: 2022-02-15 00:00:00
Title: Sag C-106/22: Anmodning om præjudiciel afgørelse indgivet af Fővárosi Törvényszék (Ungarn) den 15. februar 2022 — Xella Magyarország Építőanyagipari Kft. mod Innovációs és Technológiai Miniszter

23.5.2022   
            
            
               DA
            
            
               Den Europæiske Unions Tidende
            
            
               C 207/15
            
         
      Anmodning om præjudiciel afgørelse indgivet af Fővárosi Törvényszék (Ungarn) den 15. februar 2022 — Xella Magyarország Építőanyagipari Kft. mod Innovációs és Technológiai Miniszter
      (Sag C-106/22)
      (2022/C 207/21)
      Processprog: ungarsk
      
         Den forelæggende ret
      
      Fővárosi Törvényszék
      
         Parter i hovedsagen
      
      
         Ansøger: Xella Magyarország Építőanyagipari Kft.
      
         Den kompetente myndighed, som ansøgningen er indgivet til: Innovációs és Technológiai Miniszter
      
         Præjudicielle spørgsmål
      
      
                  1)
               
               
                  Skal artikel 65, stk. 1, litra b), TEUF i lyset af fjerde og sjette betragtning til forordning (EU) 2019/452 om et regelsæt for screening af udenlandske direkte investeringer i Unionen (1), og artikel 4, stk. 2, TEU, fortolkes således, at denne bestemmelse omfatter muligheden for at vedtage en regulering som den, der følger af § 85 i veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény (lov nr. LVIII af 2020 om overgangsreglerne for ophør af alarmtilstand og om den epidemiologiske krise), navnlig § 276, stk. 1, § 276, stk. 2, litra a), og § 283, stk. 1, litra b)?
               
            
                  2)
               
               
                  Såfremt det første spørgsmål besvares bekræftende, er den omstændighed, at Kommissionen har indledt en fusionskontrolprocedure, udøvet sine beføjelser og godkendt en fusion, der vedrører en udenlandsk indirekte investors ejerskabskæde, i sig selv til hinder for, at en medlemsstat kan udøve sin beslutningsbeføjelse i henhold til den pågældende medlemsstats lovgivning?
               
            
         (1)  Europa-Parlamentets og Rådets forordning (EU) 2019/452 af 19.3.2019 om et regelsæt for screening af udenlandske direkte investeringer i Unionen (EUT 2019, L 79I, s. 1).